The Drifters

The Drifters — 1953-yilda AQShning New York shahrida tashkil etilgan du-vop (), ritm end blyuz (), soul va pop musiqa janrida faoliyat yurituvchi musiqiy guruh.

Tarixi 

1953-yil boshida prodyuserlar Ahmet Ertegun va Jerry Wexler ()ning tashabbusi bilan tashkil etilgan The Dominoes guruhining sobiq aʼzosi, yuqori tenor sohibi Clyde McPhatter () boshchiligida vokal guruh. 1955-yil oxirida Makfatter The Drifters guruhini tark etadi, lekin shundan keyin ham jamoa tarkibi muntazam oʻzgarishiga qaramay, 1960-yillarning oʻrtalarigacha guruh R&B olamidagi eng mashhur musiqiy guruhlardan biri boʻlib qoldi. Makfatter boshchiligidagi The Drifters guruhining eng katta muvaffaqiyati „Money Honey“ (1953-yil avgust) qoʻshigʻidir, bu qoʻshiqda rok musiqa tarixchilari rok-n-rollning birinchi namunalaridan birini va Elvis Presli musiqasining timsolini koʻrishadi. Makfatter guruhni tark etganidan soʻng, prodyuser George Treadwell () The Drifters guruhini faqat tijoriy korxona hisoblab, guruh aʼzolariga haftasiga 100 dollardan koʻproq pul toʻlashdan bosh tortadi. Sotilgan qoʻshiq disklari foizi guruh aʼzolariga berilmagan. The Drifters guruhi xonandalari kelajakda yakkaxon qoʻshiqchilik faoliyati olib borishda guruhni qulay imkoniyat sifatida qarashib, guruhda kamdan-kam hollarda bir yildan ziyod qolishgan. Dionne Warwick () guruhda bir vaqtning oʻzida bek-vokalchi (joʻrlikda aytuvchi xonanda) sifatida ham faoliyat yuritgan.

Guruh tarixidagi eng muvaffaqiyatli davr, yaʼni guruh The Platters va The Coasters bilan teng sharoitda raqobatlashgan davr bosh xonanda Benjamin Earl Nelson (1958—1959) nomi bilan bogʻliq. Aynan Nelson Jerry Leiber () va Mike Stoller () ning eksperimental hisoblangan „There Goes My Baby“ (1958) qoʻshigʻini ijro etgan. R&B tarixida birinchi marta qoʻshiq musiqasi klavishli sozlarda emas, balki torli sozlarda yaratiladi. Qoʻshiq AQSh va boshqa davlatlarda katta xitga aylanadi. 1959-yilda Rolling Stone jurnalining tarixdagi 500 eng buyuk qoʻshiqlar roʻyxatida 193-oʻrinni egallaydi.
1959-yilda Nelson Ben E. King nomi ostida yakkaxon qoʻshiqchilik faoliyatini eʼlon qiladi. Tredvell yangi bosh xonanda izlash paytida ham Nelson guruh bilan musiqa yozishni davom ettiraverdi. Bu davrda Guruh „This Magic Moment“ va „Save the Last Dance fo Me“ (AQSh xit-paradida 1-oʻrin, Buyuk Britaniya xit-paradida 2-oʻrinni olgan) kabi soʻnmas qoʻshiqlarini yaratishdi. 1960—1964 yillari guruhga Rudy Lewis () bosh xonanda boʻlgan boʻlib, guruh oʻsha davrda keng ommalashgan „Up on the Roof“ (1960-yili AQSh xit-paradida 4-oʻrin oladi) qoʻshigʻini yaratishadi. Lyuis guruhning soʻnggi yirik xit qoʻshigʻi „Under the Boardwalk“ (1964) musiqasini yozib olish arafasida Harlemda joylashgan mexmonxona xonasidan oʻlik holda topiladi. Natijada qoʻshiqni yakkaxon xonanda Johnny Moore () kuylagan, shu tufayli Mur 1970-yillarning oxirigacha guruhning bosh xonandasi boʻlib qoladi.1969-yilda „Rock Magazine“ jurnali muharriri Larry Marshak () The Drifters va boshqa klassik vokal guruhlar bilan birga bir qator konsertlar uyushtirishga qaror qildi. Marshak Dock Green (), Charlie Thomas () va Elsbeary Hobbs () bilan hamrkorlik qilib, bu qoʻshiqchilarni The Drifters guruhi deb reklama qila boshlaydi. Bu esa guruhning sobiq prodyuseri Tredvellning rafiqasi Faye Treadwell () ning Marshakni sud berishiga sabab boʻladi. Marshak guruhga asosiy huquqlarni berishga urinish maqsadida The Drifters nomini savdo belgisi sifatida roʻyxatdan oʻtkazish uchun 1976-yilda Xobbs, Tomas va Grinni ariza berishga koʻndiradi. Guruhga savdo belgisi beriladi, ammo Tredvellning daʼvosi tufayli savod belgisi 2000-yilda Amerika Qoʻshma Shtatlari Federal sudi tomonidan bekor qilinadi. Keyinchalik bu uchlik guruhni tark etib, oʻz guruhlarini yaratadilar. Shu hodisa tufayli 2005-yildan 2014-yilgacha AQShning 34 shtati promouterlarga yangi musiqiy guruhlarni tashkil etish va ularni taniqli guruhlar nomi ostida reklama qilishni taqiqlovchi bir qator qonunlarga amal qilingan. 

Guruhning beshta qoʻshigʻi Rolling Stone jurnalining tarixdagi 500 eng buyuk qoʻshiqlar roʻyxatiga kiritilgan: „Up on the Roof“ (113-oʻrin), „Save the Last Dance for Me“ (182-oʻrin), „There Goes My Baby“ (193-oʻrin), „Money Honey“ (252-oʻrin) va „Under the Boardwalk“ (487-oʻrin).

Diskografiyasi

Musiqiy albomlari

Qoʻshiqlari

Yil yakunida Billboarddagi musiqiy chiqishlari

Manbalar 

Amerika pop guruhlari
Qoʻshiqlari Billboard Hot 100 xit-paradida eng yuqori pogʻonaga koʻtarilgan ijrochilar